Yaponiya chempioni “Kashima Antlers” klublar o‘rtasidagi Jahon Chempionatining finaliga yo‘l oldi

Yaponiyada davom etayotgan futbol bo‘yicha klublar o‘rtasidagi Jahon Chempionatining birinchi finalchisi Yaponiya chempioni “Kashima Antlers” bo‘ldi.

Yapon klubi musobaqadagi ishtirokini nimchorak finaldan boshlagan bo‘lib, avvaliga Yangi Zelandiyaning “Oklend Siti” klubini 2:1 hisobida mag‘lub etgan, chorak finalda esa Afrika chempioni ustidan 2:0 hisobida zafar quchgandi.
Yarim final bosqichida “Kashima Antlers”ning raqibi KONMEBOL yetakchisi — Kolumbiyaning “Atletiko “Nasyonal” klubi bo‘ldi. Bellashuvda kunchiqar yurt futbolchilari yirik — 3:0 hisobida g‘olib chiqdi va finalga yo‘llanma oldi.
Yarim finalning ikkinchi juftligida Madridning “Real” klubi 15-dekabr kuni KONKAKAF yetakchisi — Meksikaning “Amerika” klubini sinovdan o‘tkazadi.
Ma’lumot uchun, nimchorak finalda yengilganidan so‘ng “Oklend Siti” turnirni 7-o‘rinda yakunlagan bo‘lsa, 5-o‘rin uchun kurashda Janubiy Koreyaning “Chonbuk Motors” klubi Afrika chempioni ustidan yirik — 4:1 hisobida zafar quchgandi.
“Kashima Antlers” klubi esa o‘z qit’asida chempion bo‘lgani uchun emas, balki musobaqaga mezbonlik qilayotgan Yaponiyaning chempion jamoasi sifatida turnirga qo‘shilgandi.
Klublar mundiali
 Yarim final
 14-dekabr, chorshanba
Gollar: Shoma Doi, 33-pen (1:0). Yasushi Endo, 83 (2:0). Yuma Suzuki, 85 (3:0).